ĮSAKYMAS

DĖL SENIŪNAIČIO RINKIMŲ TRAKSĖDŽIO SENIŪNIJOS TRAKSĖDŽIO SENIŪNAITIJOJE APKLAUSOS BŪDU ORGANIZAVIMO IR VYKDYMO KOMISIJOS SUDARYMO

2018 m. spalio 9 d. Nr. DĮV-1127

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, 33 straipsnio 10 dalimi, Šilalės rajono savivaldybės seniūnaičių rinkimų ir atšaukimo tvarkos aprašo, patvirtinto Šilalės rajono savivaldybės tarybos 2017 m. vasario 28 d. sprendimu Nr. T1-30 ,,Dėl Šilalės rajono savivaldybės seniūnaičių rinkimų ir atšaukimo tvarkos aprašo patvirtinimo“, 9.2 papunkčiu, 11, 12 ir 13 punktais:

1. S u d a r a u seniūnaičio rinkimų Traksėdžio seniūnijos Traksėdžio seniūnaitijoje apklausos būdu organizavimo ir vykdymo komisiją:

Regina Audinytė, Traksėdžio seniūnė, komisijos pirmininkė;

Dalė Briedienė, Savivaldybės gydytoja, narė;

Rūta Janavičiūtė, Komunikacijos ir informacinių technologijų skyriaus atstovė spaudai, narė;

Vida Kasparaitienė, Traksėdžio seniūnijos socialinė darbuotoja, narė;

Adelė Noreikienė, Traksėdžio seniūnijos žemės ūkio specialistė, narė.

2. Į p a r e i g o j u komisiją organizuoti seniūnaičių rinkimus vadovaujantis Šilalės rajono savivaldybės seniūnaičių rinkimų ir atšaukimo tvarkos aprašo, patvirtinto Šilalės rajono savivaldybės tarybos 2017 m. vasario 28 d. sprendimu Nr. T1-30 ,,Dėl Šilalės rajono savivaldybės seniūnaičių rinkimų ir atšaukimo tvarkos aprašo patvirtinimo“, 45 – 56 punktais.

3. N u r o d a u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Raimundas Vaitiekus